               EUROPSKA KOMISIJA
            Bruxelles, 29.8.2016.
            COM(2016) 547 final
            2016/0261(COD)
            Prijedlog
            UREDBE EUROPSKOG PARLAMENTA I VIJEĆA
            o izmjeni Uredbe (EZ) br. 1920/2006 u pogledu razmjene informacija, sustava ranog upozoravanja i postupka procjene rizika novih psihoaktivnih tvari

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Tijekom proteklog desetljeća zabilježen je nevjerojatan rast novih psihoaktivnih tvari (NPS), na globalnoj i na europskoj razini te nema znakova usporavanja. Sustavu ranog upozoravanja EU-a (EWS) 2015. po prvi je put prijavljeno 100 novih tvari, čime se ukupan broj novih tvari koje se prate popeo na više od 560. Od tog je broja više od 380 (70 %) tvari otkriveno samo u zadnjih pet godina
                  1
               .

               Opća skupština Ujedinjenih naroda na posebnom zasjedanju o svjetskom problemu droge (UNGASS, 19. – 21. travnja 2016.) donijela je konačni dokument „Naša zajednička obaveza za učinkovito rješavanje i borbu protiv svjetskog problema droge”
                  2
               . U posebnom se odjeljku govori o rješavanju novih i stalnih izazova i prijetnji, uključujući NPS. Zajednička obveza zahtijeva jače djelovanje za rješavanje izazova NPS-a, kao i unaprjeđivanje razmjene informacija i mreža ranog upozoravanja.

                  Komisija je predložila paket od dva zakonodavna prijedloga o novim psihoaktivnim tvarima 17. rujna 2013.: prijedlog Uredbe o novim psihoaktivnim tvarima
                     3
                   i Direktive kojom se izmjenjuje Okvirna odluka Vijeća 2004/757/PUP od 25. listopada 2004. kojom se utvrđuju minimalne odredbe u vezi sa sastavnim elementima kaznenih djela i zakonskih kazni u području nedopuštene trgovine drogama, a u pogledu definicije droge
                     4
                  . Cilj je bio smanjenje dostupnosti novih psihoaktivnih tvari koje predstavljaju opasnost bržim i učinkovitijim djelovanjem na razini Unije u usporedbi s trenutačno primjenjivim sustavom koji se temelji na Odluci Vijeća 2005/387/PUP od 10. svibnja 2005. o razmjeni informacija, procjeni rizika i kontroli novih psihoaktivnih tvari
                     5
                  .

                  Međuinstitucijski pregovori o ovom zakonodavnom paketu traju već više od dvije godine. Europski parlament donio je zakonodavne rezolucije 17. travnja 2014.
                     6
                  . Vijeće nije donijelo zajednički pristup  prijedlozima; tijekom proučavanja prijedloga države članice izrazile su sumnju u vezi odabira članka 114. Ugovora o funkcioniranju Europske unije (UFEU) kao pravne osnove za predloženu Uredbu.

               Kako bi se postigao isti cilj – brže, učinkovitije djelovanje EU-a u pogledu novih psihoaktivnih tvari – Odbor stalnih predstavnika (COREPER) 6. travnja 2016.
                  7
                prihvatio je pristup koji je predložilo nizozemsko predsjedništvo u svom dokumentu za raspravu, uključujući izmjene nacrta Direktive temeljene na članku 83. UFEU-a koja će posebno sadržavati definiciju novih psihoaktivnih tvari i odredbe o brzom donošenju odluka na razini Unije kako bi se štetne nove psihoaktivne tvari kriminalizirale u svim državama članicama. COREPER je pozvao Komisiju i da iznese prijedlog o izmjeni Uredbe o osnivanju Europskog centra za praćenje droga i ovisnosti o drogama (EMCDDA), odnosno Uredbe 1920/2006.  U skladu sa sažetkom izvještaja s 2580. sastanka COREPER-a, ovom odlukom aktivira se tromjesečni rok za izjašnjavanje o sudjelovanju za države članice obuhvaćene Protokolom 21 te ona proizvodi učinke prema Protokolu 22 koji je priložen UEU-u. Vijeće je dopisom upoznalo Europski parlament s ovom promjenom.

                  S obzirom da se odlukom COREPER-a nastoji postići iste ciljeve kao i predloženim paketom iz 2013., Komisija predlaže ciljane izmjene Uredbe 1920/2006 kojima bi se u uredbu o osnivanju EMCDDA-e integrirao nacrt odredbi o sustavu ranog upozoravanja i postupku procjene rizika, koje je Komisija uputila 2013. u okviru prijedloga Uredbe o novim psihoaktivnim tvarima. Komisija će razmotriti povlačenje prijedloga Uredbe o novim psihoaktivnim tvarima u okviru pripreme programa rada Komisije za 2017.

                  Novim prijedlogom, kao i prethodnim, želi se ojačati sustav ranog upozoravanja EU-a i procjene rizika te pojednostavniti postupke kako bi se osiguralo učinkovitije i brže djelovanje. Stoga, kako bi se ubrzao postupak, rokovi se znatno skraćuju u usporedbi s trenutačnim sustavom koji se temelji na Odluci Vijeća 2005/387/PUP. U svrhu bržeg i učinkovitijeg prikupljanja podataka o NPS-u, EMCDDA bi trebala bez odlaganja sklopiti radne sporazume s Europolom, Europskom agencijom za lijekove, Europskom agencijom za kemikalije i Europskom agencijom za sigurnost hrane nakon objave Uredbe u Službenom listu.

                  Ovim se prijedlogom osigurava i sudjelovanje EUROPOLA u sustavu ranog upozoravanja i postupku procjene rizika, posebno u pogledu dostave informacija o uključenosti kriminalnih skupina u proizvodnju i distribuciju novih psihoaktivnih tvari.

                  U skladu s člankom 23. Uredbe 1920/2006 Komisija može predložiti, ako je primjereno, i s obzirom na kretanja u pogledu regulatornih agencija na temelju sljedeće ocjene Centra, daljnje izmjene Uredbe o osnivanju EMCDDA-e.

                  •
                        Dosljednost s postojećim odredbama politike u određenom području

                  Prijedlog odražava prioritete utvrđene u Europskom programu sigurnosti
                     8
                   donesenom 28. travnja 2015. U Europskom programu sigurnosti naglašava se da je tržište nedopuštenih droga i dalje najdinamičnije nezakonito tržište, a najnoviji je trend širenje novih psihoaktivnih tvari. Navodi se i da se takve tvari sve više proizvode unutar Unije, što ukazuje na hitnu potrebu donošenja novog zakonodavnog okvira.

                  Ovaj se prijedlog treba tumačiti u vezi s Direktivom (EU) …/ … [o izmjeni Okvirne odluke Vijeća 2004/757/PUP od 25. listopada 2004. kojom se utvrđuju minimalne odredbe u vezi sa sastavnim elementima kaznenih djela i zakonskih kazni u području nedopuštene trgovine drogama
                     9
                  ].  Oba instrumenta osmišljena su kako bi zamijenila mehanizam uspostavljen Odlukom Vijeća 2005/387/PUP.

               2.
                     PRAVNA OSNOVA, SUPSIDIJARNOST I PROPORCIONALNOST

               •
                     Pravna osnova

                  Prijedlog se temelji na članku 168. stavku 5. UFEU-a, kojim se Europskom parlamentu i Vijeću daju ovlasti za donošenje mjera u vezi praćenja, ranog upozoravanja i suzbijanja ozbiljnih prekograničnih prijetnji zdravlju pri čemu je isključeno bilo kakvo usklađivanje zakona i propisa država članica.

               •
                     Supsidijarnost

               Postoji jasna potreba za djelovanjem EU-a u odnosu na nove psihoaktivne tvari. Države članice ne mogu same smanjiti probleme koji nastaju zbog širenja štetnih novih psihoaktivnih tvari. Neusklađeno nacionalno djelovanje u tom području može imati negativne učinke, na primjer, premještanje štetnih tvari iz jedne države članice u drugu. Kriminalne skupine mogu iskoristiti ovu situaciju.

               Stoga je potrebno djelovanje na razini EU-a kojim će se osigurati da se potencijalno štetne nove psihoaktivne tvari, koje uzrokuju zabrinutost u cijelom EU-u, mogu prepoznati, procijeniti i, ako predstavljaju rizik, zabraniti u svim državama članicama. Ovu Uredbu stoga treba tumačiti u vezi s Direktivom (EU) …/ … [o izmjeni Okvirne odluke Vijeća 2004/757/PUP od 25. listopada 2004. kojom se utvrđuju minimalne odredbe u vezi sa sastavnim elementima kaznenih djela i zakonskih kazni u području nedopuštene trgovine drogama], jer su oba instrumenta osmišljena kako bi zamijenila mehanizam uspostavljen Odlukom Vijeća 2005/387/PUP.

               •
                     Proporcionalnost

               Prijedlog je razmjeran i ne premašuje mjere nužne za ostvarivanje ciljeva jer se odnosi samo na nove psihoaktivne tvari koje predstavljaju zabrinutost na razini EU-a.

               •
                     Odabir instrumenta

                  Prijedlog se odnosi na izmjenu Uredbe. Nema nikakvih naznaka da bi neki drugi instrument bio prikladniji.

               3.
                     REZULTATI EX POST EVALUACIJA, SAVJETOVANJA S DIONICIMA I PROCJENA UČINAKA

               •
                     Savjetovanja s dionicima

                  Ovaj prijedlog proizlazi iz sporazuma COREPER-a 6. travnja 2016. o kompromisnom pristupu koji je predložilo nizozemsko predsjedništvo Vijeća. Na sastanku Odbora za građanske slobode, pravosuđe i unutarnje poslove (LIBE) Europskog parlamenta 15. lipnja 2016., izvjestitelji i fiktivni izvjestitelji objavili su da su donijeli odluku o provedbi ovog novog pristupa kao paketa i da će raditi zajedno s Vijećem i Komisijom na postizanju sporazuma. S obzirom da sadržaj odražava ovaj sporazum, za ovaj novi prijedlog nisu potrebna daljnja savjetovanja s dionicima.

               •
                     Procjena učinka

                  Komisija je provela procjenu učinka alternativa politike u kontekstu paketa od dva prijedloga donesena 17. rujna 2013.  U procjeni učinka posebno se zaključuje da se moraju poboljšati kvaliteta i kvantiteta informacija dostupnih na razini EU-a koje se razmjenjuju među državama članicama, kao i kapacitet za brzu identifikaciju i ocjenu novih psihoaktivnih tvari
                     10
                  .  Stoga nije potrebna nova procjena učinka za ovaj prijedlog.

               4.
                     UTJECAJ NA PRORAČUN

                  EMCDDA je zadužena za razmjenu informacija, sustav ranog upozoravanja i postupak procjene rizika novih psihoaktivnih tvari. Subvencija za Centar već je dio proračuna Unije.

                  Međutim, kako bi se Centar mogao odgovarajuće baviti s rastućim brojem zahtjeva koji se odnose na razmjenu informacija o novih psihoaktivnim tvarima kao i s predloženim pojednostavljenim postupcima za sustav ranog upozoravanja EU-a i postupak procjene rizika, u proračun Centra bit će potrebno dodati iznos od ukupno 676 000 EUR za razvoj sustava u razdoblju 2017. – 2020. i iznos od 100 000 EUR godišnje za plaću tri dodatna ugovorna djelatnika.

               5.
                     OSTALI ELEMENTI

               •
                     Mehanizmi praćenja, ocjenjivanja i izvješćivanja

               EMCDDA se redovito ocjenjuje u skladu s člankom 23. Uredbe 1920/2006. U skladu s ovim člankom Komisija pokreće vanjsko ocjenjivanje EMCDDA-e svakih šest godina kako bi se ono podudaralo sa završetkom dvaju trogodišnjih programa rada Centra.

               •
                     Detaljno objašnjenje posebnih odredbi prijedloga

               Članak 1. predviđa sljedeće izmjene Uredbe 1920/2006:

               Nova točka (f) u članku 2. (Zadaće) – ovom se odredbom pojašnjava da su zadaće EMCDDA-e razmjena informacija i rano upozoravanje o novim psihoaktivnim tvarima, kao i procjena rizika. Centar prati i sve nove psihoaktivne tvari koje prijavljuju države članice.

               Novi članak 5.a (Razmjena informacija, sustav ranog upozoravanja i procjena rizika o novim psihoaktivnim tvarima) – ovom se odredbom utvrđuju odnosne uloge država članica, EMCDDA-e i Europola u postupku razmjene informacija i ranog upozoravanja o novim psihoaktivnim tvarima.

               Novi članak 5.b (Početno izvješće) – ovom se odredbom utvrđuju sadržaj i postupci za izradu i podnošenje početnog izvješća EMCDDA-e o novim psihoaktivnim tvarima. Europol, Europska agencija za lijekove, Europska agencija za kemikalije i Europska agencija za sigurnost hrane sudjeluju u prikupljanju informacija za početno izvješće.

               Novi članak 5.c (Postupak procjene rizika i izvješće) – tom se odredbom Komisiji daju ovlasti da zatraži od EMCDDA-a procjenu rizika koje predstavlja nova psihoaktivna tvar o kojoj je izrađeno početno izvješće. Njom se utvrđuju postupci procjene rizika koje će obavljati Znanstveni odbor EMCDDA-a i postupci izrade i podnošenja izvješća o procjeni rizika.

               Novi članak 5.d (Isključenje iz procjene rizika) – u toj se odredbi navode okolnosti u kojima se neće obavljati procjena rizika nove psihoaktivne tvari.

               U članku 2. utvrđuje se kada će Uredba stupiti na snagu.

               2016/0261 (COD)

               Prijedlog

               UREDBE EUROPSKOG PARLAMENTA I VIJEĆA

               o izmjeni Uredbe (EZ) br. 1920/2006 u pogledu razmjene informacija, sustava ranog upozoravanja i postupka procjene rizika novih psihoaktivnih tvari

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 168. stavak 5.,

               uzimajući u obzir prijedlog Europske komisije,

               nakon prosljeđivanja nacrta zakonodavnog akta nacionalnim parlamentima,

               uzimajući u obzir mišljenje Europskoga gospodarskog i socijalnog odbora
                  11
               ,

               uzimajući u obzir mišljenje Odbora regija
                  12
               ,

               u skladu s redovnim zakonodavnim postupkom,

               budući da:

               (1)Nove psihoaktivne tvari mogu predstavljati ozbiljne prekogranične prijetnje zdravlju što ukazuje da je potrebno pojačati praćenje, rano upozoravanje i borbu protiv tih prijetnji.

               (2)Posljednjih su godina države članice prijavile sve veći broj novih psihoaktivnih tvari putem mehanizma za brzu razmjenu informacija koji je uspostavljen Zajedničkom akcijom 97/396/PUP koju je donijelo Vijeće na temelju članka K.3 Ugovora o Europskoj uniji u vezi s  razmjenom informacija, procjenom rizika i kontrolom novih sintetskih droga
                  13
                i koji je dodatno potvrđen Odlukom Vijeća 2005/387/PUP
                  14
               .

               (3)Nove psihoaktivne tvari koje predstavljaju zdravstvene i društvene rizike u cijeloj Uniji trebaju se razmatrati na razini Unije. Ovu Uredbu stoga je potrebno tumačiti u vezi s Okvirnom odlukom Vijeća 2004/757/PUP
                  15
                [kako je izmijenjena Direktivom (EU) …/…] jer su oba instrumenta osmišljena kako bi zamijenila mehanizam uspostavljen Odlukom Vijeća 2005/387/PUP.

               (4)Potrebno je umetnuti odredbe u vezi s razmjenom informacija i sustava ranog upozoravanja o novim psihoaktivnim tvarima, kao i one o procjeni rizika u Uredbu (EZ) 1920/2006 Europskog parlamenta i Vijeća
                  16
               . Posebno je potrebno pojačati odredbe o sustavu ranog upozoravanja o novim psihoaktivnim tvarima te osigurati veću učinkovitost postupaka za izradu početnog izvješća, a organizacija postupka procjene rizika mora biti učinkovitija. Potrebno je utvrditi značajno kraće rokove za sve faze postupka.

               (5)Svako djelovanje Unije u vezi s novim psihoaktivnim tvarima trebalo bi se temeljiti na znanstvenim dokazima.

               (6)Nakon procjene rizika, Komisija treba odlučiti je li potrebno zabraniti nove psihoaktivne tvari u skladu s postupkom predviđenim u Okvirnoj odluci Vijeća 2004/757/PUP [kako je izmijenjena Direktivom (EU) …/…]. Ova Uredba stupa na snagu istog dana kada se prenosi Direktiva, jer su oba akta osmišljena kako bi zamijenila mehanizam uspostavljen Odlukom Vijeća 2005/387/PUP.

               (7)Nije potrebno provoditi procjenu rizika za novu psihoaktivnu tvar ako je ona već predmet procjene prema međunarodnom pravu ili se koristi kao aktivna tvar u lijeku ili veterinarsko-medicinskom proizvodu.

               (8)Uredbu (EZ) 1920/2006 potrebno je stoga na odgovarajući način izmijeniti.

               DONIJELI SU OVU UREDBU:

               Članak 1.

               Izmjene Uredbe (EZ) br. 1920/2006

               Uredba (EZ) br. 1920/2006 mijenja se kako slijedi:

               (1) U članku 2. dodaje se sljedeća točka (f):

                „(f)
                     Razmjena informacija, sustav ranog upozoravanja i procjena rizika novih psihoaktivnih tvari

               i.
                     prikupljanje, sređivanje, analiziranje i procjena dostupnih informacija od nacionalnih kontaktnih točaka mreže Reitox i nacionalnih jedinica Europola o novim psihoaktivnim tvarima kako je određeno u članku […] Okvirne odluke Vijeća 2004/757/PUP [kako je izmijenjena Direktivom (EU) …/…] i priopćavanje tih informacija nacionalnim kontaktnim točkama mreže Reitox i nacionalnim jedinicama Europola kao i Komisiji bez nepotrebnog odlaganja;

               ii.
                     izrada početnog izvješća ili kombiniranog početnog izvješća u skladu s člankom 5.b;

               iii.
                     organiziranje postupka procjene rizika u skladu s člancima 5.c i 5.d;

               iv.
                     nadzor, u suradnji s Europolom i uz potporu nacionalnih kontaktnih točaka mreže Reitox i nacionalnih jedinica Europola, svih novih psihoaktivnih tvari koje su prijavile države članice.”

               (2) U članku 5. stavku 2. brišu se drugi i treći podstavak.

               (3) Umeću se sljedeći članci 5.a, 5.b, 5.c i 5.d:

               „Članak 5.a

               Razmjena informacija i sustav ranog upozoravanja o novim psihoaktivnim tvarima

               Svaka država članica osigurava da njezine nacionalne kontaktne točke mreže Reitox i nacionalne jedinice Europola pružaju Centru i Europolu pravovremeno i bez nepotrebnog odgađanja dostupne informacije o novim psihoaktivnim tvarima. Informacije se odnose na otkrivanje i identifikaciju, korištenje i obrasce korištenja, moguće i identificirane rizike, proizvodnju, ekstrakciju, distribuciju, nedopuštenu trgovinu, kao i komercijalnu,  medicinsku i znanstvenu uporabu ovih tvari.

               Centar, u suradnji s Europolom, pravodobno prikuplja, analizira i priopćava informacije državama članicama kako bi im osigurao sve informacije potrebne za rano upozoravanje i kako bi Centar sastavio početno izvješće ili kombinirano početno izvješće u skladu s člankom 5.b.

                Članak 5.b

               Početno izvješće

               1.
                     Ako Centar, Komisija ili Vijeće, odlučujući običnom većinom država članica, smatraju da su razmijenjene informacije o novoj psihoaktivnoj tvari prikupljene u skladu s člankom 5.a u jednoj ili više država članica razlog za zabrinutost jer nova psihoaktivna tvar može predstavljati zdravstvene ili društvene rizike na razini Unije, Centar će pripremiti početno izvješće o novoj psihoaktivnoj tvari.

               2.
                     Početno izvješće sadrži:

               (a)prvu naznaku prirode ili mjere zdravstvenih i društvenih rizika povezanih s novom psihoaktivnom tvari;

               (b)kemijski i fizički opis nove psihoaktivne tvari, metode ili prekursora koji su se koristili za njezinu proizvodnju ili ekstrakciju;

               (c)farmakološki i toksikološki opis nove psihoaktivne tvari;

               (d)informacije o uključenosti kriminalnih skupina u proizvodnju i distribuciju nove psihoaktivne tvari;

               (e)informacije o uporabi nove psihoaktivne tvari u medicini ili veterini, uključujući uporabu kao aktivne tvari u lijeku ili veterinarsko-medicinskom proizvodu;

               (f)informacije o eventualnoj primjeni bilo kojih mjera ograničenja na novu psihoaktivnu tvar u državama članicama.

               (g)informacije o tome je li nova psihoaktivna tvar trenutačno u postupku procjene ili je bila u postupku procjene u okviru sustava uspostavljenog 1961. Jedinstvenom konvencijom o opojnim drogama, kako je izmijenjena Protokolom iz 1972., ili Konvencijom Ujedinjenih naroda o psihotropnim tvarima iz 1971. (sustav Ujedinjenih naroda).

               3.
                     Za potrebe početnog izvješća Centar koristi informacije kojima već raspolaže.

               4.
                     Kad Centar smatra da je to potrebno, zahtijeva od nacionalnih kontaktnih točaka mreže Reitox dostavljanje dodatnih informacija o novoj psihoaktivnoj tvari. Nacionalne kontaktne točke mreže Reitox dostavljaju te informacije u roku od dva tjedna od primitka zahtjeva.

               5.
                     Centar će zatražiti od Europske agencije za lijekove da dostavi informacije o tome je li u Uniji ili bilo kojoj drugoj državi članici nova psihoaktivna tvar:

               (a)aktivna tvar u lijeku ili veterinarsko-medicinskom proizvodu kojemu je dano odobrenje za stavljanje na tržište;

               (b)
                     aktivna tvar u lijeku ili veterinarsko-medicinskom proizvodu koji je predmet prijave za odobrenje za stavljanje na tržište;

               (c)
                     aktivna tvar u lijeku ili veterinarsko-medicinskom proizvodu kojemu je dano odobrenje za stavljanje u promet, ali je odobrenje za stavljanje u promet ukinulo nadležno tijelo;

               (d)
                     aktivna tvar u neodobrenom lijeku u skladu s člankom 5. Direktive 2001/83/EZ Europskog parlamenta i Vijeća
                  17
                ili u veterinarsko-medicinskom proizvodu koji je za svaki slučaj posebno pripremila za to ovlaštena osoba na temelju nacionalnog zakonodavstva u skladu s člankom 10. stavkom 1. točkom (c) Direktive 2001/82/EZ Europskog parlamenta i Vijeća
                  18
               ;

               (e)
                     aktivna tvar u odobrenim kliničkim ispitivanjima i u lijekovima koji su u fazi ispitivanja u skladu s člankom 2. točkom (d) Direktive 2001/20/EZ uropskog parlamenta i Vijeća
                  19
               .

               6.
                     Centar će zatražiti od Europola da dostavi informacije o uključenosti kriminalnih skupina u proizvodnju i distribuciju nove psihoaktivne tvari i u bilo koji način korištenja nove psihoaktivne tvari.

               7.
                     Centar će zatražiti od Europske agencije za kemikalije i Europske agencije za sigurnost hrane da dostave informacije i podatke o novoj psihoaktivnoj tvari koje imaju na raspolaganju.

               8.
                     Pojedinosti suradnje između Centra i tijela i agencija iz stavaka 5., 6. i 7. uredit će se radnim sporazumima. Takvi radni sporazumi sklopit će se u skladu s drugim stavkom članka 20.

               9.
                     Centar mora poštivati uvjete o korištenju informacija koje su mu priopćene, uključujući uvjete o sigurnosti informacija i podataka i zaštiti povjerljivih poslovnih informacija.

               10.
                     Centar dostavlja početno izvješće Komisiji i Vijeću u roku od pet tjedana od zahtjeva za informacije iz stavaka 5., 6. i 7.

               11.
                     Kada Centar prikupi informacije o nekoliko novih psihoaktivnih tvari sličnog kemijskog sastava, on Komisiji i Vijeću dostavlja pojedinačna početna izvješća ili kombinirana izvješća koja obuhvaćaju nekoliko novih psihoaktivnih tvari, pod uvjetom da su svojstva svake nove psihoaktivne tvari jasno identificirana, u roku od šest mjeseci od izrade početnog izvješća.

                Članak 5.c

               Postupak procjene rizika i izvješće

               1.
                     U roku od dva tjedna od primitka početnog izvješća iz članka 5.b stavka 10., Komisija može zatražiti od Centra procjenu potencijalnih rizika koje predstavlja nova psihoaktivna tvar i pripremu izvješća o procjeni. Procjenu rizika obavlja Znanstveni odbor.

               2.
                     U roku od dva tjedna od primitka kombiniranog početnog izvješća iz članka 5.b stavka 11., Komisija može zatražiti od Centra procjenu potencijalnih rizika koje predstavlja nekoliko novih psihoaktivnih tvari sličnog kemijskog sastava i pripremu kombiniranog izvješća o procjeni rizika. Kombiniranu procjenu rizika obavlja Znanstveni odbor Centra.

               3.
                     Izvješće o procjeni rizika ili kombinirano izvješće o procjeni rizika sadrži:

               (a)informacije o kemijskim i fizičkim svojstvima nove psihoaktivne tvari, metodama i prekursorima koji su se koristili za proizvodnju ili ekstrakciju te tvari;

               (b)informacije o farmakološkim i toksikološkim svojstvima nove psihoaktivne tvari;

               (c)analizu zdravstvenih rizika povezanih s novom psihoaktivnom tvari, posebno u pogledu njezine akutne i kronične toksičnosti, mogućnosti zlouporabe i uzrokovanja ovisnosti i njezinih fizičkih i mentalnih učinaka te učinaka na ponašanje;

               (d)analizu društvenih rizika povezanih s novom psihoaktivnom tvari, a posebno učinak na funkcioniranje društva, javni red i kriminalne aktivnosti, uključenost kriminalnih skupina u proizvodnju i distribuciju nove psihoaktivne tvari;

               (e)informacije o pojavi i obrascima uporabe nove psihoaktivne tvari, njezinoj dostupnosti i mogućnostima širenja unutar Unije;

               (f)informacije o komercijalnoj i industrijskoj uporabi nove psihoaktivne tvari, opsegu takve uporabe, kao i o njezinom korištenju u svrhe znanstvenog istraživanja i razvoja.

               4.
                     Znanstveni odbor procjenjuje rizike koje predstavlja nova psihoaktivna tvar ili skupina novih psihoaktivnih tvari. Odbor se može proširiti ako ravnatelj smatra da je to potrebno, postupajući po savjetu predsjednika Znanstvenog odbora, uključivanjem stručnjaka koji predstavljaju znanstvena područja koja su važna za osiguranje uravnotežene procjene rizika nove psihoaktivne tvari. Ravnatelj ih imenuje s popisa stručnjaka. Upravni odbor odobrava popis stručnjaka svake tri godine.

               Komisija, Centar, Europol i Europska agencija za lijekove imaju pravo imenovati po dva promatrača.

               5.
                     Znanstveni odbor obavlja procjenu rizika na temelju dostupnih informacija i bilo kojih drugih mjerodavnih znanstvenih dokaza. Uzima u obzir sva mišljenja svojih članova. Centar organizira postupak procjene rizika uključujući identifikaciju budućih potreba za informacijama i relevantnih studija.

               6.
                     Centar predaje izvješće o procjeni rizika Komisiji u roku od šest tjedana od primitka zahtjeva Komisije.

               7.
                     Po primitku odgovarajuće obrazloženog zahtjeva Centra, Komisija može produljiti razdoblje za dovršetak procjene rizika ili kombinirane procjene rizika kako bi omogućila dodatna istraživanja i prikupljanje podataka. Zahtjev Centra mora sadržavati informacije o vremenu koje je potrebno za završetak procjene rizika ili kombinirane procjene rizika.

                Članak 5.d

               Isključivanje iz procjene rizika

               1.
                     Procjena rizika ne provodi se ako je nova psihoaktivna tvar u naprednoj fazi procjene u sustavu Ujedinjenih naroda, odnosno kada je stručni odbor Svjetske zdravstvene organizacije o ovisnosti o drogama objavio svoje kritičko izvješće zajedno s pisanom preporukom, osim ako postoje bitne informacije koje su nove ili od posebne važnosti za Uniju, a nisu uzete u obzir u sustavu Ujedinjenih naroda.

               2.
                     Procjena rizika neće se izvršiti ako je nova psihoaktivna tvar ocijenjena u okviru sustava Ujedinjenih naroda, ali je odlučeno da neće biti klasificirana u skladu s Jedinstvenom konvencijom o opojnim drogama iz 1961., kako je izmijenjena Protokolom iz 1972., ili Konvencijom o psihotropnim tvarima iz 1971., osim ako postoje značajne informacije koje su nove ili od posebne važnosti za Uniju.

               3.
                     Procjena rizika neće se provoditi ako je nova psihoaktivna tvar:

               (a)aktivna tvar u lijeku ili veterinarsko-medicinskom proizvodu kojemu je dano odobrenje za stavljanje na tržište;

               (b)
                     aktivna tvar u lijeku ili veterinarsko-medicinskom proizvodu koji je predmet prijave za odobrenje za stavljanje na tržište;

               (c)
                     aktivna tvar u lijeku ili veterinarsko-medicinskom proizvodu koji je dobio odobrenje za stavljanje na tržište, ali je nadležno tijelo odobrenje za stavljanje na tržište obustavilo, ali još nije povuklo;

               (d)
                     aktivna tvar u odobrenim kliničkim ispitivanjima i u lijekovima koji su u fazi ispitivanja.”

               (4) U članku 13. stavku 2. četvrti podstavak zamjenjuje se sljedećim:

               „U svrhu procjene rizika koje predstavlja psihoaktivna tvar ili skupina novih psihoaktivnih tvari, Znanstveni odbor može se proširiti u skladu s postupkom iz članka 5.c stavka 4.“

               Članak 2.

               Ova Uredba stupa na snagu [istog dana kada se prenosi Direktiva (EU) …/ … [o izmjeni Okvirne odluke Vijeća 2004/757/PUP od 25. listopada 2004. kojom se utvrđuju minimalne odredbe u vezi sa sastavnim elementima kaznenih djela i zakonskih kazni u području nedopuštene trgovine drogama].

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu

                  Za Europski parlament
                        Za Vijeće

                  Predsjednik
                        Predsjednik

               ZAKONODAVNI FINANCIJSKI IZVJEŠTAJ

               1.
                     OKVIR PRIJEDLOGA/INICIJATIVE

                  1.1.
                     Naslov prijedloga/inicijative

                  1.2.
                     Odgovarajuće područje/područja politike u strukturi ABM/ABB

                  1.3.
                     Vrsta prijedloga/inicijative

                  1.4.
                     Ciljevi

                  1.5.
                     Osnova prijedloga/inicijative

                  1.6.
                     Trajanje i financijski utjecaj

                  1.7.
                     Predviđena metoda/metode upravljanja

               2.
                     MJERE UPRAVLJANJA

                  2.1.
                     Pravila praćenja i izvješćivanja

                  2.2.
                     Sustav upravljanja i kontrole

                  2.3.
                     Mjere za sprečavanje prijevare i nepravilnosti

               3.
                     PROCIJENJENI FINANCIJSKI UTJECAJ PRIJEDLOGA/INICIJATIVE

                  3.1.
                     Naslovi višegodišnjeg financijskog okvira i proračunske linije u okviru rashoda na koje se prijedlog/inicijativa odnosi

                  3.2.
                     Procijenjeni utjecaj na rashode

                  3.2.1.
                     Sažetak procijenjenog utjecaja na rashode

                  3.2.2.
                     Procijenjeni utjecaj na odobrena sredstva za poslovanje

                  3.2.3.
                     Procijenjeni utjecaj na odobrena sredstva administrativne prirode

                  3.2.4.
                     Usklađenost s postojećim višegodišnjim financijskim okvirom

                  3.2.5.
                     Doprinos trećih strana

                  3.3.
                     Procijenjeni utjecaj na prihode

               ZAKONODAVNI FINANCIJSKI IZVJEŠTAJ

               1.OKVIR PRIJEDLOGA/INICIJATIVE

               1.1.Naslov prijedloga/inicijative

                  Prijedlog za Uredbu Europskog parlamenta i Vijeća o izmjeni Uredbe (EZ) br. 1920/2006 od 12. prosinca 2006. o Europskom centru za praćenje droga i ovisnosti o drogama u pogledu razmjene informacija, sustava ranog upozoravanja i postupka procjene rizika novih psihoaktivnih tvari

               1.2.Odgovarajuće područje/područja politike u strukturi ABM/ABB
                  20

                  18 – Migracije i unutarnji poslovi

               1.3.Vrsta prijedloga/inicijative

               ☒ Prijedlog/inicijativa odnosi se na novo djelovanje u mandatu Agencije (eksponencijalni rast)

               ◻ Prijedlog/inicijativa odnosi se na novo djelovanje nakon pilot-projekta / pripremnog djelovanja
                  21

               ◻ Prijedlog/inicijativa odnosi se na produljenje postojećeg djelovanja

               ◻ Prijedlog/inicijativa odnosi se na djelovanje koje je preusmjereno na novo djelovanje

               1.4.Ciljevi

               1.4.1.Višegodišnji strateški ciljevi Komisije na koje se odnosi prijedlog/inicijativa

                  Radni program Komisije za 2016. pod naslovom „Područje pravosuđa i temeljnih prava utemeljeno na uzajamnom povjerenju” odnosi se na provedbu Europskog programa sigurnosti (COM(2015) 185 final) donesenog 28.4.2015. U Europskom programu sigurnosti navodi se:

                  „Tržište nedopuštenih droga i dalje je najdinamičnije nezakonito tržište, s najnovijim trendom širenja novih psihoaktivnih tvari (NPS). Proizvodnja NPS-a sve se češće odvija u EU-u, što ukazuje na hitnu potrebu donošenja novoga zakonodavnog okvira.”

               1.4.2.Posebni ciljevi i odgovarajuće aktivnosti u okviru strukture ABM/ABB

                  Relevantni opći cilj:

                  Doprinijeti osiguranju visoke razine sigurnosti u Europskoj uniji uz istodobno olakšavanje zakonitog putovanja putem jedinstvene i visoke razine nadzora vanjskih granica i učinkovite obrade schengenskih viza u skladu s predanošću Unije temeljnim slobodama i ljudskim pravima.

                  Posebni cilj br. 6:

                  Podupiranje inicijativa u području politike u vezi s drogama u pogledu aspekata pravosudne suradnje i sprečavanja kriminala koji su blisko povezani s općim ciljem programa Pravosuđe, u mjeri u kojoj nisu obuhvaćeni ISF-om ili programom Zdravlje za rast.

                  Posebni cilj br. 7:

                  Doprinijeti smanjenju uporabe droga, nedopuštene trgovine drogama i opasnosti koje droge uzrokuju pojedincima te društvu putem mjera za smanjenje dostupnosti novih droga, poboljšanjem kvalitete aktivnosti za smanjenje potražnje za drogama i razumijevanja opskrbe drogama, poticanjem aktivnosti za podizanje svijesti o rizicima povezanima s uporabom droga, poboljšati učinkovitost liječenja i podupirati prekograničnu operativnu suradnju protiv droga

                  Odgovarajuća aktivnost/aktivnosti u okviru strukture ABM/ABB

                  Borba protiv droga

               1.4.3.Očekivani rezultati i utjecaj

               Navesti učinke koje bi prijedlog/inicijativa trebali imati na ciljane korisnike/skupine.

                  Omogućavanje učinkovitog sustava za rano upozoravanje i postupka procjene rizika za nove psihoaktivne tvari zbog proaktivne zaštite, identifikacije, procjene, odgovora i sprječavanja ozbiljnih šteta koje uzrokuju nove psihoaktivne tvari i kako bi se osiguralo da se štetne nove psihoaktivne tvari mogu zabraniti u svim državama članicama na temelju Okvirne odluke Vijeća 2004/757/PUPA [kako je izmijenjena Direktivom (EU) …/…]

               1.4.4.Pokazatelji rezultata i utjecaja

               Navesti pokazatelje za praćenje provedbe prijedloga/inicijative.

                  Pokazatelj rezultata 1 (cilj br. 6):

                  Broj novih ocijenjenih psihoaktivnih tvari (uključujući putem testiranja, ako je potrebno) kako bi se EU-u ili državama članicama omogućilo poduzimanje odgovarajućih mjera za zaštitu potrošača, ovisno o vrsti i razini rizika koju mogu predstavljati kada ih konzumiraju ljudi.

                  Pokazatelj rezultata 3 (cilj br. 7):

                  Mjera u kojoj su nove psihoaktivne tvari koje je prijavilo nekoliko država članica i za koje se čini da predstavljaju rizik podvrgnute procjeni rizika (uključujući testiranje, ako je potrebno) kako bi se EU-u ili državama članicama omogućilo poduzimanje odgovarajućih mjera za zaštitu potrošača.

               1.5.Osnova prijedloga/inicijative

               1.5.1.Zahtjevi koje je potrebno kratkoročno ili dugoročno ispuniti

                  -
                        Zaštititi zdravlje i sigurnost ljudi od rizika koje predstavljaju štetne nove psihoaktivne tvari.

                  -
                        Omogućiti temelj za donošenje odluka na razini Unije u vezi zabrane štetnih novih psihoaktivnih tvari na temelju Okvirne Odluke Vijeća 2004/757/PUP [kako je izmijenjena Direktivom (EU) …/…]

                  -
                        Poboljšati sposobnost brzog prepoznavanja i procjene novih psihoaktivnih tvari

               1.5.2.Dodana vrijednost sudjelovanja EU-a

                  Pojačani sustav ranog upozoravanja potaknuo bi razmjenu informacija među državama članicama, pri čemu bi neupitna dodana vrijednost bila upozoravanje država članica na potencijalno štetne tvari koje su se pojavile u drugim državama članicama, kako bi im se olakšalo predviđanje potencijalne prijetnje javnom zdravlju. Procjena rizika novih psihoaktivnih tvari na razini EU-a ima dodanu vrijednost zbog udruživanja znanstvenih resursa i analitičkih kapaciteta iz čitave Unije kako bi se prikupili najbolji dostupni dokazi o određenoj tvari te na taj način stvorila solidna osnova za donošenje odluka na razini Unije o novim psihoaktivnim tvarima na temelju Okvirne odluke Vijeća 2004/757/PUP [kako je izmijenjena Direktivom (EU) …/…]

               1.5.3.Pouke iz prijašnjih sličnih iskustava

                  Trenutačni sustav koji se temelji na Odluci Vijeća 2005/387/PUP o razmjeni informacija, procjeni rizika i kontroli novih psihoaktivnih tvari prespor je da bi učinkovito odgovorio na brzo povećavanje broja novih psihoaktivnih tvari.

               1.5.4.Usklađenost i moguća sinergija s ostalim odgovarajućim instrumentima

                  Djelovanje u području novih psihoaktivnih tvari u skladu je sa strateškim političkim dokumentima  Unije, a posebno s Europskim programom sigurnosti
                     22
                   i sa Strategijom EU-a protiv droga za razdoblje od 2013. do 2020. godine. Djelovanje EU-a u području novih psihoaktivnih tvari također je u potpunosti u skladu s djelovanjem na razini Ujedinjenih naroda.

               1.6.Trajanje i financijski utjecaj

               ◻ Prijedlog/inicijativa ograničenog trajanja

               –◻ Prijedlog/inicijativa na snazi od [DD/MM]GGGG do [DD/MM]GGGG

               –◻ Financijski utjecaj od GGGG do GGGG

               ☒ Prijedlog/inicijativa neograničenog trajanja

               –◻ Provedba s razdobljem uspostave od 2017. do 2020.,

               –◻ nakon čega slijedi sveobuhvatno djelovanje.

               1.7.Predviđene metode upravljanja
                  23

               ◻ Izravno upravljanje od strane Komisije

               –◻ preko njezinih odjela, uključujući osoblje u delegacijama Unije;

               –◻ preko izvršnih agencija;

               ◻ Podijeljeno upravljanje s državama članicama

               ☒ Neizravno upravljanje delegiranjem zadaća izvršavanja proračuna :

               –◻ trećim zemljama ili tijelima koje su one imenovale;

               –◻ međunarodnim organizacijama i njihovim agencijama (navesti);

               –◻EIB-u i Europskom investicijskom fondu;

               –☒ tijelima iz članaka 208. i 209. Financijske uredbe;

               –◻ tijelima javnog prava;

               –◻ tijelima uređenima privatnim pravom koja pružaju javne usluge u mjeri u kojoj daju odgovarajuća financijska jamstva,

               –◻ tijelima uređenima privatnim pravom države članice kojima je povjerena provedba javno-privatnog partnerstva i koja daju odgovarajuća financijska jamstva,

               –◻ osobama kojima je povjerena provedba posebnih aktivnosti u ZVSP-u u skladu s glavom V. UEU-a i koje su navedene u odgovarajućem temeljnom aktu.

               –Ako je označeno više načina upravljanja, pojedinosti navesti u odjeljku „Napomene”.

               Napomene

               2.MJERE UPRAVLJANJA

               2.1.Pravila praćenja i izvješćivanja

               Navesti učestalost i uvjete.

                  U skladu s člankom 23. Uredbe br. 1920/2006 kojom se osniva Europski centar za praćenje droga i ovisnosti o drogama vanjsko ocjenjivanje centra provodi se svakih šest godina kako bi se ono podudaralo sa završetkom dvaju trogodišnjih programa rada Centra.

                  U skladu s člankom 9. stavkom 7. Uredbe br. 1920/2006 kojom se osniva Europski centar za praćenje droga i ovisnosti o drogama „Upravni odbor donosi godišnje izvješće o aktivnostima Centra i do 15. lipnja ga dostavlja Europskom parlamentu, Vijeću, Komisiji, Revizorskom sudu i državama članicama.”

               2.2.Sustav upravljanja i kontrole

               2.2.1.Utvrđeni rizici

                  Eventualna kašnjenja u provedbi trebaju se ublažiti redovitim praćenjem

               2.2.2.Informacije o uspostavljenom sustavu unutarnje kontrole

                  Standardni postupci Komisije za kontrolu/povrede u vezi s primjenom izmijenjene Uredbe

               2.2.3.Procjena troškova i koristi kontrola i procjena očekivane razine rizika od pogreške

                  Nije relevantno jer nije utvrđen niti jedan specifični rizik

               2.3.Mjere za sprečavanje prijevare i nepravilnosti

               Navesti postojeće ili predviđene mjere prevencije i zaštite.

                  U skladu s člankom 16. Uredbe br. 1920/2006 kojom se osniva Europski centar za praćenje droga i ovisnosti o drogama, u cilju borbe protiv prijevare, korupcije i drugih nezakonitih aktivnosti koje utječu na financijske interese Zajednice, na Centar se bez ograničenja primjenjuju odredbe Uredbe 1073/1999.

               3.PROCIJENJENI FINANCIJSKI UTJECAJ PRIJEDLOGA/INICIJATIVE

               3.1.Naslovi višegodišnjeg financijskog okvira i proračunske linije u okviru rashoda na koje se prijedlog/inicijativa odnosi

               Postojeće proračunske linije

               Prema redoslijedu naslova višegodišnjeg financijskog okvira i proračunskih linija.

                        Naslov višegodišnjeg financijskog okvira

                        Proračunska linija

                        Vrsta
                        rashoda

                        Doprinos

                        Broj
                        Naslov 3

                        Dif./nedif.
                           24
                        .

                        zemalja EFTA-e
                           25

                        zemalja kandidatkinja
                           26

                        trećih zemalja

                        u smislu članka 21. stavka 2. točke (b) Financijske uredbe.

                        Europski centar za praćenje droga i ovisnosti o drogama (EMCDDA)

                        18 06 02

                        Dif.

                        NE

                        NE

                        NE

                        NE

               Zatražene nove proračunske linije – NP

               Prema redoslijedu naslova višegodišnjeg financijskog okvira i proračunskih linija.

                        Naslov višegodišnjeg financijskog okvira

                        Proračunska linija

                        Vrsta
                        rashoda

                        Doprinos

                        Broj
                        […][Naslov………………………………………]

                        Dif./nedif.

                        zemalja EFTA-e

                        zemalja kandidatkinja

                        trećih zemalja

                        u smislu članka 21. stavka 2. točke (b) Financijske uredbe.

                        […][XX.GG.GG.GG]

                        DA/NE

                        DA/NE

                        DA/NE

                        DA/NE

               3.2.Procijenjeni utjecaj na rashode

               3.2.1.Sažetak procijenjenog utjecaja na rashode

               milijuna EUR (do tri decimalna mjesta)

                        Naslov višegodišnjeg financijskog
                        okvira

                        Broj

                         Naslov 3

                        EMCDDA

                        Godina
                        2017.
                           27

                        Godina
                        2018.

                        Godina
                        2019.

                        Godina
                        2020.

                        Umetnuti onoliko godina koliko je potrebno za prikaz trajanja utjecaja (vidjeti točku 1.6)

                        UKUPNO

                        • Odobrena sredstva za poslovanje

                        Broj proračunske linije 18 06 02

                        Preuzete obveze

                        (1)

                        15,1356

                        15,1356

                        15,2866

                        15,5886

                        61,1464

                        Plaćanja

                        (2)

                        15,1356

                        15,1356

                        15,2866

                        15,5886

                        61,1464

                        Broj proračunske linije

                        Preuzete obveze

                        (1a)

                        Plaćanja

                        (2a)

                        Odobrena sredstva administrativne prirode koja se financiraju iz omotnice za posebne programe
                           28

                        Broj proračunske linije

                        (3)

                        1

                        1

                        1

                        1

                        UKUPNA odobrena sredstva
                        za EMCDDA-u

                        Preuzete obveze

                        =1+1a +3

                        15,1356

                        15,1356

                        15,2866

                        15,5886

                        61,1464

                        Plaćanja

                        =2+2a

                        +3

                        15,1356

                        15,1356

                        15,2866

                        15,5886

                        61,1464

                        • UKUPNA odobrena sredstva za poslovanje

                        Preuzete obveze

                        (4)

                        15,1356

                        15,1356

                        15,2866

                        15,5886

                        61,1464

                        Plaćanja

                        (5)

                        15,1356

                        15,1356

                        15,2866

                        15,5886

                        61,1464

                        • UKUPNA odobrena sredstva administrativne prirode koja se financiraju iz omotnice za posebne programe

                        (6)

                        UKUPNA odobrena sredstva
                        pod NASLOVOM 3
                           višegodišnjeg financijskog okvira

                        Preuzete obveze

                        =4+ 6

                        15,1356

                        15,1356

                        15,2866

                        15,5886

                        61,1464

                        Plaćanja

                        =5+ 6

                        15,1356

                        15,1356

                        15,2866

                        15,5886

                        61,1464

               Ako prijedlog/inicijativa utječe na više naslova: NP

                        • UKUPNA odobrena sredstva za poslovanje

                        Preuzete obveze

                        (4)

                        Plaćanja

                        (5)

                        • UKUPNA odobrena sredstva administrativne prirode koja se financiraju iz omotnice za posebne programe

                        (6)

                        UKUPNA odobrena sredstva
                        iz NASLOVA 1. do 4.
                           višegodišnjeg financijskog okvira
                        (Referentni iznos)

                        Preuzete obveze

                        =4+ 6

                        Plaćanja

                        =5+ 6

                        Naslov višegodišnjeg financijskog
                        okvira

                        5

                        „Administrativni rashodi”

               milijuna EUR (do tri decimalna mjesta)

                        Godina
                        2017.

                        Godina
                        2018.

                        Godina
                        2019.

                        Godina
                        2020.

                        Umetnuti onoliko godina koliko je potrebno za prikaz trajanja utjecaja (vidjeti točku 1.6)

                        UKUPNO

                        DG: HOME

                        • Ljudski potencijali

                        0,402

                        0.402

                        0,402

                        0,402

                        1,6080

                        • Ostali administrativni rashodi

                        UKUPNO GU HOME

                        Odobrena sredstva

                        0,402

                        0,402

                        0,402

                        0,402

                        1,6080

                        UKUPNA odobrena sredstva
                        pod NASLOVOM 5
                           višegodišnjeg financijskog okvira

                        (Ukupne preuzete obveze = Ukupna plaćanja)

                        0,402

                        0,402

                        0,402

                        0,402

                        1,6080

               milijuna EUR (do tri decimalna mjesta)

                        Godina2017.
                           29

                        Godina
                        2018.

                        Godina
                        2019.

                        Godina
                        2020.

                        Umetnuti onoliko godina koliko je potrebno za prikaz trajanja utjecaja (vidjeti točku 1.6)

                        UKUPNO

                        UKUPNA odobrena sredstva
                        iz NASLOVA 1. do 5.
                           višegodišnjeg financijskog okvira

                        Preuzete obveze

                        15,5376

                        15,5376

                        15,6886

                        15,9906

                        62,7544

                        Plaćanja

                        15,5376

                        15,5376

                        15,6886

                        15,9906

                        62,7544

               3.2.2.Procijenjeni utjecaj na odobrena sredstva za poslovanje

               –◻
                     ◻Za prijedlog/inicijativu nije potrebno korištenje odobrenih sredstava za poslovanje

               –☒
                     ☒Za prijedlog/inicijativu potrebno je korištenje odobrenih sredstava za poslovanje, kako je objašnjeno u nastavku:

               Odobrena sredstva za preuzete obveze u milijunima EUR (do tri decimalna mjesta)

                        Navedite ciljeve i rezultate *

                        ⇩

                        Godina
                        2017.

                        Godina
                        2018.

                        Godina
                        2019.

                        Godina
                        2020.

                        Umetnuti onoliko godina koliko je potrebno za prikaz trajanja utjecaja (vidjeti točku 1.6)

                        UKUPNO

                        REZULTATI

                        Vrsta rezultata
                           30

                        Prosječni trošak po rezultatu

                        Br.

                        Trošak

                        Br.

                        Trošak

                        Br.

                        Trošak

                        Br.

                        Trošak

                        Br.

                        Trošak

                        Br.

                        Trošak

                        Br.

                        Trošak

                        Ukupni br.

                        Ukupni trošak

                        POSEBNI CILJEVI br. 6 i 7
                           31

                        - Rezultat

                        Razvoj sustava

                         razvijati

                        1

                        0,2416

                        1

                        0,2416

                        1

                        0,0966

                        1

                        0,0966

                        0 676

                        - Rezultat

                        Međuzbroj za posebne ciljeve br. 6 i 7

                        1

                        0,2416

                        1

                        0,2416

                        1

                        0,0966

                        1

                        0,0966

                        0 676

                        UKUPNI TROŠAK

                        1

                        0,2416

                        1

                        0,2416

                        1

                        0,0966

                        1

                        0,0966

                        0 676

               * Predstavljeni rezultat pokriva samo novu zadaću povezanu s NPS-om.

               3.2.3.Procijenjeni utjecaj na odobrena sredstva administrativne prirode

               3.2.3.1.Sažetak

               –◻
                     ◻Za prijedlog/inicijativu nije potrebno korištenje administrativnih odobrenih sredstava

               –☒
                     ☒Za prijedlog/inicijativu potrebno je korištenje administrativnih odobrenih sredstava, kako je objašnjeno u nastavku:

               milijuna EUR (do tri decimalna mjesta)

                        2017.
                           32

                        2018.

                        2019.

                        2020.

                        Umetnuti onoliko godina koliko je potrebno za prikaz trajanja utjecaja (vidjeti točku 1.6)

                        UKUPNO

                        NASLOV 5
                        višegodišnjeg financijskog okvira

                        2017.

                        2018.

                        2019.

                        2020.

                        Ljudski potencijali (FTE DG HOME)

                        0,402

                        0.402

                        0,402

                        0,402

                        1,6080

                        Ostali administrativni rashodi

                        Ukupno NASLOV 5
                        višegodišnjeg financijskog okvira

                        0,402

                        0,402

                        0,402

                        0,402

                        1,6080

                        UKUPNO

                        0,402

                        0,402

                        0,402

                        0,402

                        1,6080

               Odobrena sredstva za potrebne ljudske potencijale i druge troškove administrativne prirode pokrit će se odobrenim sredstvima iz glavne uprave koja su već dodijeljena za upravljanje djelovanjem i/ili su prenamijenjena unutar glavne uprave, ako je potrebno, zajedno s dodatnom dodjelom koja može biti odobrena upravljačkoj glavnoj upravi u okviru godišnjeg postupka dodjele uzimajući u obzir proračunska ograničenja.

               3.2.3.2.Procijenjene potrebe u pogledu ljudskih potencijala

               –◻
                     ◻Za prijedlog/inicijativu nije potrebno korištenje ljudskih potencijala.

               –☒
                     ☒Za prijedlog/inicijativu potrebno je korištenje ljudskih potencijala, kako je objašnjeno u nastavku:

               Procjenu navesti u cijelom iznosu

                        Godina
                        N

                        Godina
                        N+1

                        Godina N+2

                        Godina N+3

                        Umetnuti onoliko godina koliko je potrebno za prikaz trajanja utjecaja (vidjeti točku 1.6)

                        • Plan radnih mjesta (dužnosnici i privremeno osoblje)

                        18 01 01 01 (sjedišta i predstavništva Komisije)

                        3

                        3

                        3

                        3

                        XX 01 01 02 (delegacije)

                        XX 01 05 01 (neizravna istraživanja)

                        10 01 05 01 (izravna istraživanja)

                        • Vanjsko osoblje (u ekvivalentu punog radnog vremena:  EPRV)
                           33

                        XX 01 02 01 (AC, END, INT iz „opće omotnice”)

                        XX 01 02 02 (AC, AL, END, INT i JED u delegacijama)

                        XX 01 04 gg
                           34

                        - u sjedištima

                        - u delegacijama

                        XX 01 05 02 (AC, END, INT – neizravna istraživanja)

                        10 01 05 02 (AC, END, INT – izravna istraživanja)

                        Ostale proračunske linije (navesti)

                        UKUPNO

                        3

                        3

                        3

                        3

               XX se odnosi na odgovarajuće područje politike ili glavu proračuna.

               Potrebe za ljudskim potencijalima ispunit će se angažiranjem osoblja glavne uprave kojemu je već povjereno upravljanje djelovanjem i/ili koje je preraspoređeno unutar glavne uprave te, ako je potrebno, zajedno s dodatnom dodjelom koja može biti odobrena upravljačkoj glavnoj upravi u okviru godišnjeg postupka dodjele uzimajući u obzir proračunska ograničenja.

               Opis zadaća:

                        Dužnosnici i privremeno osoblje

                        Zastupaju Komisiju u Upravnom odboru Agencije. Sastavljaju mišljenje Komisije o godišnjem programu rada i prate njegovu provedbu. Nadziru pripremu proračuna Agencije i prate provedbu proračuna. Pomažu Agenciji u razvoju njezinih aktivnosti u skladu s politikama EU-a uključujući sudjelovanje na stručnim sastancima.

                        Vanjsko osoblje

               3.2.4.Usklađenost s postojećim višegodišnjim financijskim okvirom

               –☒
                     ☒Prijedlog/inicijativa u skladu je s postojećim višegodišnjim financijskim okvirom.

               –◻
                     ◻Prijedlog/inicijativa uključuje reprogramiranje odgovarajućeg naslova višegodišnjeg financijskog okvira.

                  Objasniti o kakvom je reprogramiranju riječ te navesti odgovarajuće proračunske linije i iznose.

               –◻
                     ◻Za prijedlog/inicijativu potrebna je primjena instrumenta za financijsku fleksibilnost ili revizija višegodišnjeg financijskog okvira.

                  Objasniti što se traži te navesti odgovarajuće naslove i proračunske linije i iznose.

               3.2.5.Doprinos trećih strana

               –☒
                     ☒Prijedlogom/inicijativom ne predviđa se sufinanciranje od trećih strana.

               –Prijedlogom/inicijativom predviđa se sufinanciranje prema sljedećoj procjeni:

               Odobrena sredstva u milijunima EUR (do tri decimalna mjesta)

                        Godina
                        N

                        Godina
                        N+1

                        Godina
                        N+2

                        Godina
                        N+3

                        Umetnuti onoliko godina koliko je potrebno za prikaz trajanja utjecaja (vidjeti točku 1.6)

                        Ukupno

                        Navesti tijelo koje sudjeluje u financiranju

                        UKUPNA sredstva sufinanciranja

               3.3.Procijenjeni utjecaj na prihode

               –☒
                     ☒Prijedlog/inicijativa nema financijski utjecaj na prihode.

               –◻
                     ◻Prijedlog/inicijativa ima sljedeći financijski utjecaj:

               –◻
                     ◻na vlastita sredstva

               –◻
                     ◻na razne prihode

               milijuna EUR (do tri decimalna mjesta)

                        Proračunska linija u okviru prihoda:

                        Odobrena sredstva dostupna za tekuću proračunsku godinu

                        Utjecaj prijedloga/inicijative
                           35

                        Godina
                        N

                        Godina
                        N+1

                        Godina
                        N+2

                        Godina
                        N+3

                        Umetnuti onoliko godina koliko je potrebno za prikaz trajanja utjecaja (vidjeti točku 1.6)

                        Članak ………….

               Za razne „namjenske” prihode navesti odgovarajuću proračunsku liniju/linije u okviru rashoda.

               Navesti metodu izračuna utjecaja na prihode.

                     (1)
                  Izvješće o tržištu droga u EU-u 2016., str. 28.

                     (2)
                  Rezolucija Opće skupštine A/RES/S-30/1.

                     (3)
                  COM(2013) 619 final.

                     (4)
                  COM(2013) 618 final.

                     (5)
                  SL L 127, 10.5.2005., str. 32. Različite političke mogućnosti analizirane su u procjeni učinka koja je priložena uz oba prijedloga (SWD(2013) 319 final)).

                     (6)
                  Dokument Europskog parlamenta br. P7_TA(2014)0453.

                     (7)
                  Sažetak izvještaja, dokument Vijeća 7908/1/16 REV 1 od 27. svibnja 2016.

                     (8)
                  COM(2015) 185 final.

                     (9)
                  SL L 335, 11.11.2004., str.8.

                     (10)
                  SWD(2013) 319 final, str. 46.-75.

                     (11)
                  SL C , , str. .

                     (12)
                  SL C , , str. .

                     (13)
                  Zajednička akcija Vijeća 97/396/PUP od 16. lipnja 1997. o razmjeni informacija, procjeni rizika i kontroli novih sintetičkih droga (SL L 167, 25.6.1997., str. 1.).

                     (14)
                  Odluka Vijeća 2005/387/PUP od 10. svibnja 2005. o razmjeni informacija, procjeni rizika i kontroli novih psihoaktivnih tvari, (SL L 127, 20.5.2005., str. 32.).

                     (15)
                  Okvirna odluka Vijeća 2004/757/PUP od 25. listopada 2004. kojom se utvrđuju minimalne odredbe u vezi sa sastavnim elementima kaznenih djela i zakonskih kazni u području nedopuštene trgovine drogama (SL L 335, 11.11.2004., str. 8.).

                     (16)
                  Uredba (EZ) br. 1920/2006 Europskog parlamenta i Vijeća od 12. prosinca 2006. o Europskom centru za praćenje droga i ovisnosti o drogama (SL L 376, 27.12.2006., str. 1.).

                     (17)
                  Direktiva 2001/83/EZ Europskog parlamenta i Vijeća od 6. studenoga 2001. o zakoniku Zajednice o lijekovima za humanu primjenu (SL L 311, 28.11.2001., str. 67.).

                     (18)
                  Direktiva 2001/82/EZ Europskog parlamenta i Vijeća od 6. studenoga 2001. o zakoniku Zajednice o veterinarsko-medicinskim proizvodima (SL L 311, 28.11.2001., str. 1.).

                     (19)
                  Direktiva 2001/20/EZ Europskog parlamenta i Vijeća od 4. travnja 2001. o usklađivanju zakonodavstava i drugih propisa država članica koji se odnose na provedbu dobre kliničke prakse prilikom provođenja kliničkih ispitivanja lijekova za humanu uporabu (SL L 121, 1.5.2001., str. 34.)

                     (20)
                  ABM: upravljanje po djelatnostima; ABB: priprema proračuna na temelju djelatnosti.

                     (21)
                  Kako je navedeno u članku 54. stavku 2. točkama (a) ili (b) Financijske uredbe.

                     (22)
                  COM(2015) 185 final.

                     (23)
                  Informacije o načinima upravljanja i upućivanju na Financijsku uredbu dostupne su na web-mjestu BudgWeb:

                     http://www.cc.cec/budg/man/budgmanag/budgmanag_en.html

                     (24)
                  Dif. = diferencirana odobrena sredstva / nedif. = nediferencirana odobrena sredstva.

                     (25)
                  EFTA: Europsko udruženje slobodne trgovine.

                     (26)
                  Zemlje kandidatkinje i, ako je primjenjivo, potencijalne zemlje kandidatkinje sa zapadnog Balkana.

                     (27)
                  Godina N je godina u kojoj provedba prijedloga/inicijative počinje.

                     (28)
                  Tehnička i/ili administrativna pomoć i rashodi za potporu provedbi programa i/ili djelovanja EU-a (prijašnje linije „BA”), neizravnih istraživanja, izravnih istraživanja.

                     (29)
                  Godina N je godina u kojoj provedba prijedloga/inicijative počinje.

                     (30)
                  Rezultati se odnose na proizvode i usluge koji se isporučuju (npr.: broj financiranih studentskih razmjena, kilometri izgrađenih prometnica itd.).

                     (31)
                  Kako je opisano u točki 1.4.2. „Posebni cilj/evi…”

                     (32)
                  Godina N je godina u kojoj provedba prijedloga/inicijative počinje.

                     (33)
                  AC= ugovorno osoblje; AL = lokalno osoblje; END= upućeni nacionalni stručnjaci; INT = agencijsko osoblje; JED= mlađi stručnjaci u delegacijama.

                     (34)
                  U okviru gornje granice za vanjsko osoblje iz odobrenih sredstava za poslovanje (prijašnje linije „BA”).

                     (35)
                  Kad je riječ o tradicionalnim vlastitim sredstvima (carine, pristojbe na šećer), navedeni iznosi moraju biti neto iznosi, to jest bruto iznosi umanjeni za 25 % na ime troškova naplate.


				|

		52013PC0578

			Prijedlog UREDBE EUROPSKOG PARLAMENTA I VIJEĆA o izmjeni Uredbe (EZ) br. 638/2004 o statistici Zajednice u vezi s robnom razmjenom između država članica u vezi s dodjelom delegiranih i provedbenih ovlasti Komisiji radi donošenja određenih mjera, priopćavanjem informacija od strane carinske uprave, razmjenom povjerljivih podataka između država članica i definicijom statističke vrijednosti. /* COM/2013/0578 final - 2013/0278 (COD) */

			   	OBRAZLOŽENJE
1.           KONTEKST PRIJEDLOGA
U Ugovoru o funkcioniranju Europske unije
(UFEU) razlikuju se ovlaštenja koja se mogu delegirati Komisiji kako bi se
donijeli nezakonodavni akti opće primjene radi dopune ili izmjene
određenih elemenata pojedinog zakonodavnog akta koji nisu ključni,
kao što je navedeno u članku 290. stavku 1. UFEU-a (delegirani akti) te
provedbene ovlasti koje se dodjeljuju Komisiji kada su potrebni jedinstveni
uvjeti za provedbu pravno obvezujućih akata Unije, kao što je navedeno u
članku 291. stavku 2. UFEU-a (provedbeni akti).
U vezi s donošenjem Uredbe (EU)
br. 182/2011 Europskog parlamenta i Vijeća od 16. veljače 2011.
o utvrđivanju pravila i općih načela u vezi s mehanizmima
nadzora država članica nad izvršavanjem provedbenih ovlasti Komisije[1], Komisija se obvezala[2] revidirati, s obzirom na kriterije navedene
u UFEU-u, zakonodavne akte koji
trenutačno sadržavaju upućivanja na regulatorni postupak s kontrolom.

Opća je svrha ukloniti sve odredbe koje
se odnose na regulatorni postupak s kontrolom iz svih zakonodavnih instrumenata
do kraja sedmog mandata Parlamenta (lipanj 2014.).
U kontekstu usklađivanja Uredbe (EZ)
br. 638/2004 Europskog parlamenta i Vijeća od 31. ožujka 2004. o
statistici Zajednice u vezi s robnom razmjenom između država članica
i o stavljanju Uredbe Vijeća (EEZ) br. 3330/91 izvan snage[3] s novim pravilima UFEU-a, provedbene ovlasti trenutačno
dodijeljene Komisiji na temelju te Uredbe trebaju se odrediti prijenosom
ovlasti na Komisiju za donošenje delegiranih i/ili provedbenih akata.
Osim toga, predlažu se i neke druge izmjene
kako bi se poboljšala izrada statistike trgovine unutar EU-a.
2.           REZULTATI SAVJETOVANJA SA
ZAINTERESIRANIM STRANAMA I OCJENE UTJECAJA
Provedeno je savjetovanje s Odborom za statistiku o robnoj razmjeni
između država članica i Odborom za europski statistički sustav.
Nije bilo potrebe za ocjenom utjecaja.
3.           PRAVNI ELEMENTI PRIJEDLOGA
Sažetak predloženih akcija.
·      (i) Usklađivanje
Glavni je cilj ovog prijedloga izmjena Uredbe
(EZ) br. 638/2004 kako bi se uskladila s novim institucionalnim
kontekstom.
Cilj je posebice utvrditi ovlasti koje se
dodjeljuju Komisiji i uspostaviti odgovarajući postupak donošenja mjera na
temelju tih ovlasti.
U vezi s Uredbom (EZ) br. 638/2004
predlaže se da se ovlasti Komisiju da donosi delegirane akte koji se odnose na
donošenje različitih ili posebnih pravila u vezi s posebnom robom ili
kretanjima, prilagodbu referentnog razdoblja, prilagodbu opsega pokrivenosti
Intrastata, navođenje uvjeta za definiranje pragova navedenih u
članku 10. stavku 4., definiranje uvjeta za pojednostavljenje informacija
koje se trebaju dostaviti za male pojedinačne poslove, definiranje
prikupljenih podataka i kriterija s kojima rezultati procjena trebaju biti
usklađeni.
Nadalje, predlaže se dodjeljivanje provedbenih
ovlasti Komisiji koje joj, u skladu s postupkom ispitivanja iz članka 5.
Uredbe (EU) br. 182/2011, omogućuju donošenje mjera prikupljanja
informacija za Intrastat, posebno u vezi s oznakama koje treba koristiti, tehničkih
odredbi za prikupljanje godišnje trgovinske statistike prema poslovnim
karakteristikama te svih mjera potrebnih za osiguravanje kvalitete statistike
proslijeđene u skladu s kriterijima kvalitete.
·      (ii) Dodatne promjene
Pojednostavljenje programa carinjenja dovelo
je do nedostupnosti statističkih informacija na razini carine o robi koja
podliježe postupcima carinjenja. Kako bi se osigurali kvaliteta i pokrivenost
statistike trgovine unutar EU-a, predlaže se prikupljanje informacija o
kretanjima te robe preko sustava Intrastat.
Nadalje, u smislu kvalitete statistike i
učinkovitosti sustava, statistika trgovine unutar EU-a također bi
mogla imati koristi od povećane razmjene povjerljivih podataka između
relevantnih nacionalnih tijela država članica. Takvu bi razmjenu trebalo
stoga izričito dopustiti u statističke svrhe.
U svim statistikama o robnoj razmjeni na
razini Unije potrebno je utvrditi jedinstvenu definiciju podatkovnog elementa
„statistička vrijednost”. Stoga se predlaže usklađivanje
trenutačne definicije tog podatkovnog elementa u statistici trgovine
unutar EU-a sa statistikom trgovine izvan EU-a.
·      (iii) Racionalizacija Europskog statističkog sustava
Uredba (EZ) br. 223/2009 Europskog parlamenta i Vijeća od 11.
ožujka 2009. o europskoj statistici[4] definirala
je Europski statistički sustav (ESS) kao partnerstvo između Europskog
statističkog tijela, odnosno Komisije (Eurostat), i nacionalnih zavoda za
statistiku (NSI) te drugih nacionalnih tijela svih država članica
odgovornih za razvoj, proizvodnju i diseminaciju europske statistike.
Odbor za Europski statistički sustav (ESSC), osnovan prema
članku 7. Uredbe (EZ) br. 223/2009 smatra
se krovnim odborom u okviru ESS-a. On pomaže Komisiji pri primjeni
implementacijskih ovlaštenja u određenim statističkim domenama. Ona
isključuju statistiku u vezi s
međunarodnom trgovinom robom.
U toj domeni Odbor za
statistiku o robnoj razmjeni između država članica (Odbor za
Intrastat) pomaže Komisiji u skladu s člankom 14. Uredbe (EZ)
br. 638/2004.
Komisija predlaže novu strukturu ESS-a radi poboljšanja koordinacije i
partnerstva u jasnoj piramidalnoj strukturi u okviru ESS-a, s ESSC-om kao
najvišim strateškim tijelom. Jedan je od aspekata racionalizacije koncentracija
ovlasti za djelovanje odbora u rukama ESSC-a. U veljači 2012.[5] ESSC je podržao taj novi pristup.
Stoga se predlaže i izmjena Uredbe (EZ)
br. 638/2004 zamjenom upućivanja na Odbor za Intrastat
upućivanjem na ESSC.
·      Pravna osnova
Članak 388. stavak 1. Ugovora o
funkcioniranju Europske unije.
·      Odabir instrumenta
Uredba Europskog parlamenta i Vijeća.
4.           POSLJEDICE ZA PRORAČUN
Prijedlog nema nikakav utjecaj na
proračun EU-a.
5.           DODATNI ELEMENTI
Ne.
·      Europsko gospodarsko područje
Nije primjenjivo
2013/0278 (COD)
Prijedlog
UREDBE EUROPSKOG PARLAMENTA I VIJEĆA
o izmjeni Uredbe (EZ) br. 638/2004 o
statistici Zajednice u vezi s robnom razmjenom između država članica
u vezi s dodjelom delegiranih i provedbenih ovlasti Komisiji radi donošenja
određenih mjera, priopćavanjem informacija od strane carinske uprave,
razmjenom povjerljivih podataka između država članica i definicijom
statističke vrijednosti.
EUROPSKI PARLAMENT I VIJEĆE
EUROPSKE UNIJE,
uzimajući u obzir Ugovor o funkcioniranju
Europske unije, posebno njegov članak 338. stavak 1.,
uzimajući u obzir prijedlog Europske
komisije,
nakon prosljeđivanja nacrta zakonodavnog
akta nacionalnim parlamentima,
u skladu s redovnim zakonodavnim postupkom,
budući da:
(1)       Kao
posljedica stupanja na snagu Ugovora o funkcioniranju Europske unije
(„Ugovor”), ovlasti koje se dodjeljuju Komisiji trebaju se uskladiti s
člancima 290. i 291. Ugovora.
(2)       U vezi s
donošenjem Uredbe (EU) br. 182/2011 Europskog parlamenta i Vijeća od
16. veljače 2011. o utvrđivanju pravila i općih načela u
vezi s mehanizmima nadzora država članica nad izvršavanjem provedbenih
ovlasti[6], Komisija se[7] u pogledu kriterija navedenih u Ugovoru obvezala na temeljiti pregled
zakonodavnih akata koji trenutačno sadržavaju upućivanja na
regulatorni postupak s kontrolom.
(3)       Uredbom
(EZ) br. 638/2004 Europskog parlamenta i Vijeća od 31. ožujka 2004. o
statistici Zajednice u vezi s robnom razmjenom između država članica
i o stavljanju Uredbe Vijeća (EZ) br. 3330/91 izvan snage[8] dodjeljuju se ovlasti Komisiji radi primjene određenih odredbi
ove Uredbe.
(4)       U
kontekstu usklađivanja Uredbe (EZ) br. 638/2004 s novim pravilima
Ugovora, provedbene ovlasti koje se trenutačno dodjeljuju Komisiji trebaju
se odrediti prijenosom ovlasti na Komisiju za donošenje delegiranih i
provedbenih akata.
(5)       Kako bi
se osigurao zadovoljavajući odgovor na potrebe korisnika za
statističkim informacijama bez nametanja prevelikog opterećenja
gospodarskim subjektima, uzele u obzir promjene potrebne iz metodoloških
razloga i potreba za uspostavljanjem učinkovitog sustava prikupljanja
podataka te izradu statistike, Komisiji je potrebno dodijeliti ovlasti za
donošenje akata u skladu s člankom 290. Ugovora u smislu donošenja
različitih ili posebnih pravila koja se primjenjuju na posebnu robu ili
kretanja, prilagodbe referentnog razdoblja, prilagodbe opsega pokrivenosti
Intrastata, navođenja uvjeta za definiranje pragova navedenih u
članku 10. stavku 4., definiranja uvjeta za pojednostavnjenje informacija
koje treba dostaviti za male pojedinačne poslove, definiranja prikupljenih
podataka i kriterija s kojima rezultati procjena trebaju biti usklađeni.
(6)       Posebno
je važno da Komisija provede odgovarajuća savjetovanja tijekom pripremnog
rada, uključujući savjetovanja na stručnoj razini. Tijekom
pripreme i izrade delegiranih akata, Komisija treba osigurati istodobnu, pravovremenu
i odgovarajuću dostavu relevantnih dokumenata Europskom parlamentu i
Vijeću.
(7)       Komisija
treba osigurati da se tim delegiranim aktima ne nameće znatan dodatni
administrativni teret državama članicama i njihovim odjelima
predstavnicima.
(8)       Kako bi
se osigurali ujednačeni uvjeti za provedbu Uredbe (EZ) br. 638/2004,
Komisiji se trebaju dodijeliti provedbene ovlasti kojima joj se omogućuje
donošenje postupaka prikupljanja informacija, posebno u odnosu na oznake koje
će se koristiti, tehničkih odredbi za sastavljanje godišnje
statistike trgovine prema karakteristikama poduzeća i svih mjera potrebnih
kako bi se osiguralo da je kvaliteta proslijeđenih podataka u skladu s
kriterijima kvalitete. Te se ovlasti trebaju izvršavati u skladu s Uredbom (EU)
br. 182/2011.
(9)       Odbor za
statistiku o robnoj razmjeni između država članica (Odbor za
Intrastat) iz članka 14. Uredbe (EZ) br. 638/2004 savjetuje Komisiju
i pomaže joj u izvršavanju njezinih provedbenih ovlasti.
(10)     U okviru
strategije za novu strukturu Europskog statističkog sustava (dalje u
tekstu: „ESS”) namijenjene poboljšanju koordinacije i partnerstva u jasnoj
piramidalnoj strukturi u okviru ESS-a, Odbor za europski statistički
sustav (dalje u tekstu: „ESSC”), osnovan na temelju Uredbe (EZ) br. 223/2009
Europskog parlamenta i Vijeća od 11. ožujka 2009. o europskoj statistici[9], treba imati savjetodavnu ulogu i pomoći Komisiji u izvršavanju
njezinih provedbenih ovlasti.
(11)     Uredbu
(EZ) br. 638/2004 potrebno je izmijeniti zamjenom upućivanja na Odbor
za Intrastat upućivanjem na ESSC.
(12)     Pojednostavljenje
programa carinjenja dovelo je do nedostupnosti statističkih informacija na
razini carine o robi koja podliježe postupcima carinjenja. Kako bi se osigurala
pokrivenost podataka, kretanja te robe trebaju se uključiti u sustav
Intrastat.
(13)     Među
državama članicama treba biti dopuštena razmjena povjerljivih podataka
koji se odnose na statistiku trgovine unutar EU-a radi povećanja
učinkovitosti razvoja, proizvodnje i diseminacije ili poboljšanja kvalitete
te statistike.
(14)     Definicija
statističke vrijednosti treba se razjasniti i uskladiti s definicijom tog
podatkovnog elementa u okviru statistike trgovine izvan EU-a.
(15)     U skladu
s načelom proporcionalnosti, potrebno je i primjereno utvrditi pravila
priopćenja informacija od strane carinske uprave, razmjene povjerljivih
podataka između država članica i definiranja statističke
vrijednosti u domeni statistike trgovine unutar EU-a. Ova Uredba ne izlazi iz
okvira onog što je potrebno za postizanje tog cilja u skladu s člankom 5.
stavkom 4. Ugovora o Europskoj uniji.
(16)     Kako bi
se osigurala pravna sigurnost, ovom se Uredbom ne treba utjecati na postupke
donošenja mjera koji su pokrenuti, ali nisu dovršeni prije njezina stupanja na
snagu.
(17)     Uredbu (EZ)
br. 638/2004 treba stoga na odgovarajući način izmijeniti,
DONIJELI SU OVU UREDBU:
Članak 1.
Uredba (EZ) br. 638/2004 izmjenjuje se kako slijedi:
(1) U članku 3. stavak 4. zamjenjuje se sljedećim:
„4. Komisija je ovlaštena, u skladu sa
člankom 13.a, donositi delegirane akte u vezi s različita ili posebna
pravila koja se primjenjuju na posebnu robu ili kretanja.”
(2)        Članak
5. izmjenjuje se kako slijedi:
(a)        u
stavku 1. briše se riječ „Zajednica”.
(b)        stavak 2. zamjenjuje se
sljedećim:
„2. Statističke informacije o otpremama i
dostavama robe koja podliježe jedinstvenoj carinskoj deklaraciji u carinske ili
fiskalne svrhe carinska tijela dostavljaju izravno nacionalnim tijelima
najmanje jednom mjesečno.”
(c)        umeće se sljedeći
stavak 2.a:
„2.a Nadležna carinska uprava u svakoj državi
članici dostavlja nacionalnom tijelu, na svoju vlastitu inicijativu ili na
zahtjev nacionalnog tijela, sve dostupne informacije koje bi mogle poboljšati
kvalitetu statistike.”
(3) U članku 6. stavak 2. zamjenjuje se sljedećim:
„2. Komisija je ovlaštena, u skladu s člankom 13.a, donositi
delegirane akte radi prilagodbe referentnog razdoblja kako bi se uzela u obzir
povezanost s porezom na dodanu vrijednost (PDV) i carinskim obvezama.”
(4) U članku 9. stavku
1. drugi podstavak zamjenjuje se sljedećim:
„Definicije statističkih podataka iz točaka (e) do (h)
navedene su u Prilogu. Komisija provedbenim aktima
donosi postupke prikupljanja tih informacija, naročito oznaka koje
će se koristiti.
Ti
se provedbeni akti donose u skladu s postupkom ispitivanja iz članka 14. stavka 2.”
(5)        Umeće
se sljedeći članak 9.a:
„Članak
9.a
Razmjena
povjerljivih podataka
Razmjena povjerljivih podataka, prema definiciji
u članku 3. stavku 7. Uredbe (EZ) br. 223/2009 Europskog parlamenta i
Vijeća od 11. ožujka 2009. o europskoj statistici (*) u statističke
je svrhe dozvoljena između odgovarajućih nacionalnih tijela svake
države članice ako služi učinkovitom razvoju, proizvodnji i
diseminaciji europskih statistika u vezi s robnom razmjenom između država
članica ili poboljšava njihovu kvalitetu.
Nacionalna tijela koja
su dobila povjerljive podatke moraju tretirati te podatke kao povjerljive i
koristiti ih samo u statističke svrhe.”
(*) SL L 87, 31.3.2009., str. 164.
(6)        Članak 10.
izmjenjuje se kako slijedi:
(a)        u stavku 3. drugi
podstavak zamjenjuje se sljedećim:
„Komisija je ovlaštena, u
skladu s člankom 13.a, donositi delegirane akte radi prilagodbe tih opsega
pokrivenosti Intrastata tehničkom i gospodarskom razvoju i kada god ih je
moguće smanjiti, uz istovremeno održavanje statistike kojom se
zadovoljavaju važeći pokazatelji i standardi kvalitete i norme.”
(b)        u stavku 4. drugi
podstavak zamjenjuje se sljedećim:
„Komisija je ovlaštena, u skladu s člankom 13.a, donositi
delegirane akte radi određivanja uvjeta za definiranje tih pragova.”
(c)        stavak 5.
zamjenjuje se sljedećim:
„5. Države članice mogu, pod određenim uvjetima, koji
zadovoljavaju zahtjeve kvalitete, pojednostavniti informacije koje je potrebno
pribaviti za male pojedinačne poslove. Komisija je ovlaštena, u skladu s
člankom 13.a, donositi delegirane akte radi definiranja tih uvjeta.”
(7)        Članak 12.
izmjenjuje se kako slijedi:
(a)        u stavku 1.
točka (a) zamjenjuje se sljedećom:
„(a) 40 kalendarskih dana nakon završetka referentnog mjeseca za
prikupljene podatke što će utvrditi Komisija. Komisija je ovlaštena, u
skladu s člankom 13.a, donositi delegirane akte radi definiranja tih
prikupljenih podataka.”
(b)        stavak 2.
izmjenjuje se kako slijedi:
„2. Države članice dostavljaju Komisiji (Eurostatu) mjesečne
rezultate koji obuhvaćaju njihovu ukupnu robnu razmjenu, ako je potrebno,
u obliku procjene. Komisija je ovlaštena, u skladu s člankom 13.a,
donositi delegirane akte radi definiranja kriterija s kojima rezultati procjena
moraju biti usklađeni.”
(c)        u stavku 4.
treći podstavak zamjenjuje se sljedećim:
„Komisija provedbenim aktima donosi tehničke odredbe za sastavljanje te statistike.
Ti se provedbeni akti donose u
skladu s postupkom ispitivanja iz članka 14.
stavka 2.”
(8) U članku 13. stavak 4. zamjenjuje se sljedećim:
„4. Komisija provedbenim aktima donosi sve
potrebne mjere za osiguravanje kvalitete proslijeđene statistike u skladu
s kriterijima kvalitete.
Ti
se provedbeni akti donose u skladu s postupkom ispitivanja iz članka 14. stavka 2.”
(9)        Umeće se sljedeći
članak 13.a:
„Članak
13.a
Izvršavanje delegiranja
1.         Ovlast donošenja delegiranih akata
dodjeljuje se Komisiji pod uvjetima navedenima u ovom članku.
2.         Pri izvršavanju ovlasti delegiranih
u članku 3. stavku 4., članku 6. stavku 2., članku 10. stavcima
3., 4. i 5., članku 12. stavku 1. točki (a) i stavku 2. Komisija mora
osigurati da se delegiranim aktima ne nameće znatan dodatni
administrativni teret državama članicama i njihovim predstavnicima.
3.         Ovlast za donošenje delegiranih
akata iz članka 3. stavka 4., članka 6. stavka 2., članka 10.
stavaka 3., 4. i 5., članka 12. stavka 1. točke (a) i stavka 2.
dodjeljuje se Komisiji na neodređeno vrijeme od [(Ured za publikacije:
molimo umetnite točan datum stupanja na snagu Uredbe o izmjeni)].
4.         Europski parlament ili Vijeće
mogu u bilo kojem trenutku opozvati delegiranje ovlasti iz članka 3.
stavka 4., članka 6. stavka 2., članka 10. stavaka 3., 4. i 5.,
članka 12. stavka 1. točke (a) i stavka 2. Odlukom o opozivu okončava
se delegiranje ovlasti navedeno u toj odluci. Odluka stupa na snagu
sljedećeg dana od dana objave u Službenom listu Europske unije ili
kasnijeg datuma određenog u odluci. Odluka ne utječe na valjanost
delegiranih akata koji su već na snazi.
5.         Čim donese delegirani akt,
Komisija o tome istodobno obavješćuje Europski parlament i Vijeće.
6.         Delegirani akt donesen u skladu s
člankom 3. stavkom 4., člankom 6. stavkom 2., člankom 10.
stavcima 3., 4. i 5., člankom 12. stavkom 1. točkom (a) i stavkom 2. stupa na snagu samo ako Europski parlament ili
Vijeće na njega ne izraze nikakav prigovor u razdoblju od dva mjeseca od
priopćenja tog akta Europskome parlamentu i Vijeću ili ako su prije
isteka tog roka i Europski parlament i Vijeće obavijestili Komisiju da
neće uložiti prigovore. To se razdoblje produžuje za dva mjeseca na
inicijativu Europskog parlamenta ili Vijeća.”
(10)      Članak 14. zamjenjuje se
sljedećim:
„Članak 14.
Odbor
1.         Komisiji pomaže Odbor za europski
statistički sustav osnovan Uredbom (EZ) br. 223/2009. Taj odbor je
odbor u smislu Uredbe (EU) br. 182/2011 Europskog parlamenta i Vijeća
od 16. veljače 2011. o utvrđivanju pravila i općih načela u
vezi s mehanizmima nadzora država članica nad izvršavanjem provedbenih
ovlasti Komisije (*).
2.         Pri upućivanju na ovaj stavak
primjenjuje se članak 5. Uredbe (EU) br. 182/2011.
_________________________
(*) SL L 55, 28.2.2011., str. 13.”
(11) U Prilogu točka 3(b) zamjenjuje se
sljedećom:
„(b) u statističkoj vrijednosti, što
predstavlja vrijednost obračunatu na nacionalnim granicama države članice.
Temelji se na oporezivom iznosu ili, ako je primjenjivo, na vrijednosti koja ga
zamjenjuje. Ta vrijednost uključuje samo sporedne troškove (vozarinu,
osiguranje) nastale, u slučaju otprema, na dijelu putovanja unutar
područja države članice otpreme, a u slučaju dostave, na dijelu
putovanja izvan područja države članice dostave. Ta se vrijednost
smatra kao fob vrijednost (franko brod) kad se radi o otpremama, te CIF
vrijednost (cijena s osiguranjem i vozarinom) kad se radi o dostavi.”
Članak 2.
Ovom Uredbom ne utječe se na postupke
donošenja mjera predviđene Uredbom (EZ) br. 638/2004 koje su
pokrenute, ali nisu dovršene prije stupanja na snagu ove Uredbe.
Članak 3.
Ova Uredba stupa na snagu dvadesetog dana od
dana objave u Službenom listu Europske unije.
Ova je Uredba u cijelosti
obvezujuća i izravno se primjenjuje u svim državama članicama.
Sastavljeno u Bruxellesu
Za Europski parlament                                  Za
Vijeće
Predsjednik                                                     Predsjednik
[1]               SL L 55,
28.2.2011., str. 13.
[2]               SL L 55, 28.2.2011., str. 19.
[3]               SL L 102, 7.4.2004., str. 1.
[4]               Službeni list L 87, 31.3.2009., str. 164.
[5]               12. sastanak ESSC-a, 12. veljače 2012.
[6]               SL L 55, 28.2.2011.,
str. 13.
[7]               SL L 55, 28.2.2011., str. 19.
[8]               SL L 102,7.4.2004., str. 1.
[9]               SL L 87, 31.3.2009., str. 164.


               EUROPSKA KOMISIJA
            Bruxelles, 4.5.2016.
            COM(2016) 241 final
            2016/0128(NLE)
            Prijedlog
            UREDBE VIJEĆA
            o izmjeni Uredbe (EU) 2016/72 u pogledu ribolovnih mogućnosti za hujicu u određenim vodama Unije

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Uredbom Vijeća (EU) 2016/72 utvrđuju se ribolovne mogućnosti za 2016. za određene riblje stokove i skupine ribljih stokova koje se primjenjuju u vodama Unije te za plovila Unije u određenim vodama izvan Unije. Te se ribolovne mogućnosti obično mijenjaju nekoliko puta tijekom razdoblja u kojem su na snazi.

               •Dosljednost s postojećim odredbama politike u određenom području

               Predložene mjere u skladu su s ciljevima i pravilima zajedničke ribarstvene politike i Unijine politike održivog razvoja.

               •Dosljednost u odnosu na druge politike Unije

               Predložene mjere u skladu su s drugim politikama Unije, u prvom redu s politikama u području okoliša.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Pravna osnova ovog prijedloga jest članak 43. stavak 3. Ugovora o funkcioniranju Europske unije.

               Obveze Unije povezane s održivim iskorištavanjem živih vodenih resursa proizlaze iz obveza utvrđenih u članku 2. nove osnovne uredbe o ZRP-u.

               •Supsidijarnost (za neisključivu nadležnost)

               Prijedlog je u isključivoj nadležnosti Unije kako je navedeno u članku 3. stavku 1. točki (d) Ugovora. Stoga se načelo supsidijarnosti ne primjenjuje.

               •Proporcionalnost

               Prijedlog je u skladu s načelom proporcionalnosti zbog sljedećeg razloga: ZRP je zajednička politika. U skladu s člankom 43. stavkom 3. Ugovora Vijeće donosi mjere o utvrđivanju i raspodjeli ribolovnih mogućnosti.

               •Odabir instrumenta

               Predloženi instrument: uredba.

               3.REZULTATI EX POST EVALUACIJA, SAVJETOVANJA S DIONICIMA I PROCJENA UČINAKA

               •Ex post evaluacije/provjere primjerenosti postojećeg zakonodavstva

               Ne primjenjuje se.

               •Savjetovanja s dionicima

               U prijedlogu se uzimaju u obzir mišljenja dionika i nacionalnih uprava.

               •Prikupljanje i primjena stručnog znanja

               Prijedlog se temelji na znanstvenim savjetima Međunarodnog vijeća za istraživanje mora (ICES).

               •Procjena učinka

               Područje primjene uredbe o ribolovnim mogućnostima određeno je člankom 43. stavkom 3. Ugovora.

               •Primjerenost propisa i pojednostavnjivanje

               Ne primjenjuje se.

               •Temeljna prava

               Ne primjenjuje se.

               4.UTJECAJ NA PRORAČUN

               Predložene mjere nemaju utjecaj na proračun.

               5.OSTALI DIJELOVI

               •Detaljno obrazloženje posebnih odredbi prijedloga

               Predloženim izmjenama Uredba 2016/72 izmijenila bi se kako je opisano u nastavku.

               U Uredbi (EU) 2016/72 kako je izmijenjena Uredbom Vijeća (EU) 2016/458 ukupni  dopušteni ulov (TAC) za hujicu u vodama Unije u zonama ICES-a II.a, III.a i na potpodručju ICES-a IV. utvrđen je na 79 219 tona, a ograničenje ulova za hujicu na području upravljanja 1 utvrđeno je na 13 000 tona. Hujica je vrsta koja kratko živi, a rezultati praćenja u stvarnom vremenu dostupni su tek sredinom svibnja. Ograničenje ukupnog dopuštenog ulova za to područje potrebno je izmijeniti u skladu s tim rezultatima i najnovijim savjetima ICES-a.

               2016/0128 (NLE)

               Prijedlog

               UREDBE VIJEĆA

               o izmjeni Uredbe (EU) 2016/72 u pogledu ribolovnih mogućnosti za hujicu u određenim vodama Unije

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 43. stavak 3.,

               uzimajući u obzir prijedlog Europske komisije,

               budući da:

               (1)Uredbom Vijeća (EU) 2016/72
                  1
                utvrđene su ribolovne mogućnosti za 2016. za određene riblje stokove i skupine ribljih stokova koje se primjenjuju u vodama Unije te za plovila Unije u određenim vodama izvan Unije.

               (2)Za potrebe upravljanja ribolovnim mogućnostima za hujicu  u zonama ICES-a II.a, III.a i na potpodručju ICES-a IV., Prilogom II.D Uredbi (EU) 2016/72 definirano je sedam područja upravljanja unutar kojih se primjenjuju posebna ograničenja ulova.

               (3)U Uredbi (EU) 2016/72 kako je izmijenjena Uredbom Vijeća (EU) 2016/458
                  2
                ukupni dopušteni ulov (TAC) za hujicu u vodama Unije u zonama ICES-a II.a, III.a i na potpodručju ICES-a IV. utvrđen je na 79 219 tona, a ograničenje ulova za hujicu na području upravljanja 1 utvrđeno je na 13 000 tona.  Ograničenje ulova trebalo bi izmijeniti na temelju rezultata praćenja u stvarnom vremenu i u skladu s najnovijim znanstvenim savjetima ICES-a kako bi se omogućio optimalan izlov tog stoka.

               (4)Uredbu (EU) 2016/72 trebalo bi stoga na odgovarajući način izmijeniti.

               (5)Budući da izmjena ograničenja ulova utječe na gospodarske aktivnosti i planiranje ribolovne sezone plovila Unije, ova bi Uredba trebala stupiti na snagu odmah nakon objave.

               (6)Ograničenja ulova predviđena Uredbom (EU) 2016/72 primjenjuju se od 1. siječnja 2016. Odredbe ove Uredbe o ograničenjima ulova trebale bi se stoga također primjenjivati od tog datuma. Takvom retroaktivnom primjenom ne dovode se u pitanje načela pravne sigurnosti i zaštite legitimnih očekivanja jer predmetne ribolovne mogućnosti još nisu iscrpljene,

               DONIJELO JE OVU UREDBU:

               Članak 1.
                  Izmjene Uredbe (EU) 2016/72

               Unos za hujicu (Ammodytes spp.) u vodama Unije u zonama II.a, III.a i IV. u Prilogu I.A Uredbi (EU) 2016/72 zamjenjuje se sljedećim:

                        Vrsta:

                        hujica

                        Zona:

                        vode Unije u zonama II.a, III.a i IV. (1)

                        Ammodytes spp.

                        Danska

                        p. m.

                        (2)

                        Analitički TAC

                        Ujedinjena Kraljevina

                        p. m.

                        (2)

                        Ne primjenjuje se članak 3. Uredbe (EZ) br. 847/96

                        Njemačka

                         p. m.

                        (2)

                        Ne primjenjuje se članak 4. Uredbe (EZ) br. 847/96

                        Švedska

                        p. m.

                        (2)

                        Unija

                        p. m.

                        TAC

                        p. m.

                        (1)

                        Isključujući vode unutar šest nautičkih milja od polaznih crta Ujedinjene Kraljevine kod Shetlandskih otoka i otoka Fair Isle i Foula.

                        (2)

                        Ne dovodeći u pitanje obvezu iskrcavanja, ulov iverka, pišmolja i skuše ubraja se u najviše 2 % kvote (OT1/*2A3A4), pod uvjetom da se ukupno najviše 9 % te kvote za hujicu obračunava kao taj ulov i usputni ulov vrsta koje se obračunavaju prema članku 15. stavku 8. Uredbe (EU) br. 1380/2013.

                        Poseban uvjet: u okviru ograničenja gore spomenutih kvota, na sljedećim se područjima upravljanja za hujicu, definiranima u Prilogu II.D, ne smije izloviti više od dolje navedenih količina:

                        Zona: vode Unije na područjima upravljanja za hujicu

                        1

                         2

                        3

                        4

                        5

                        6

                        7

                        (SAN/234_1)

                        (SAN/234_2)

                        (SAN/234_3)

                        (SAN/234_4)

                        (SAN/234_5)

                        (SAN/234_6)

                        (SAN/234_7)

                        Danska

                        p. m.

                        4 717

                        59 428

                        5 659

                         0

                         206

                         0

                        Ujedinjena Kraljevina

                        p. m.

                         103

                        1 299

                         124

                         0

                         5

                         0

                        Njemačka

                        p. m.

                         7.

                         91

                         9

                         0

                         0

                         0

                        Švedska

                        p. m.

                         173

                        2 182

                         208

                         0

                         8

                         0

                        Unija

                        p. m.

                        5 000

                        63 000

                        6 000

                         0

                         219

                         0

                        Ukupno

                        p. m.

                        5 000

                        63 000

                        6 000

                         0

                         219

                         0

               Članak 2.
                  Stupanje na snagu

               Ova Uredba stupa na snagu sljedećeg dana od dana objave u Službenom listu Europske unije.

               Primjenjuje se od 1. siječnja 2016.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu

                     Za Vijeće

                     Predsjednik

                     (1)
                  Uredba Vijeća (EU) 2016/72 od 22. siječnja 2016. o utvrđivanju ribolovnih mogućnosti za 2016. za određene riblje stokove i skupine ribljih stokova koje se primjenjuju u vodama Unije te za ribarska plovila Unije u određenim vodama izvan Unije i o izmjeni Uredbe (EU) 2015/104 (SL L 22, 28.1.2016., str. 1.).

                     (2)
                  Uredba Vijeća (EU) 2016/458 od 30. ožujka 2016. o izmjeni Uredbe (EU) 2016/72 u pogledu određenih ribolovnih mogućnosti (SL L 80, 31.3.2016., str. 1.).